09/07/2012 | Administración LocalMunicipal
Noia
Secretaría
Resolución creación ficheiros

A circular nº 1/2010, do Director Xeral de Promoción do Emprego, do 15 de xaneiro de 2010, pola que se ditan as instrucións relativas ao cumprimento da obriga de presentación da memoria sobre as actividades realizadas polos axentes de emprego e unidades de apoio, establece que a partir do mes de xaneiro de dito ano, os datos e a información sobre os servizos e actuacións nos que os axentes tomen parte deberán ser subministrados a través da ferramenta “Xatemprego”. A Lei orgánica 15/1999, do 13 de decembro, de protección de datos de carácter persoal establece, no seu artigo segundo, que esta será de aplicación aos datos de carácter persoal rexistrados en soporte físico que os faga susceptibles de tratamento, e a toda modalidade de uso posterior destes datos polos sectores público e privado. Neste sentido, o apartado 1 do seu artigo 20, establece que a creación, modificación ou supresión dos ficheiros das administracións públicas deberá efectuarse por medio dunha disposición xeral publicada no Boletín Oficial do Estado ou no diario oficial correspondente. O artigo 53 do Real Decreto 1720/2007, de 21 de decembro dispón que a creación, modificación ou supresión dos ficheiros de titularidade pública só poderá facerse mediante disposición xeral ou por acordo debendo publicarse no BOE ou diario oficial correspondente. En relación os ficheiros dos que sexan responsables as Entidades Locais, estarase ao que dispoñan a súa lexislación específica. Para tal efecto e ao obxecto de que os ficheiros de carácter público que se relacionan na presente disposición, dependentes do Concello de Noia, sexan creados nos termos e condicións que establece a Lei orgánica 15/1999, do 13 de decembro, de protección de datos de carácter persoal e de conformidade coas atribucións que legalmente veñen conferidas no artigo 21.1 s) da Lei 7/1985, do 2 de abril, reguladora das bases de réxime local na redacción dada pola Lei 57/2003, do 16 de decembro, de medidas para a modernización do Goberno local, Primeiro. Aprobar a creación dos ficheiros que están relacionados no Anexo I, sendo o responsable destes. - Nome do órgano responsable do ficheiro: Concello de Noia - Denominación do ente: Entidade Local. - Dependencia: Concello Noia - Administración á que pertence: Administración Local - CIF: P1505800A - Domicilio: Raul Alberto Minchala Vetia, 2 - Código postal:15200 - Localidade: Noia - Provincia: A Coruña - País: España - Teléfono: 981 842 100 - Fax: 981 821 741 Segundo.— Ordenar a publicación da presente disposición no Boletín Oficial da Provincia da Coruña, entrando esta en vigor ao día seguinte ao da súa publicación. Terceiro.— Da presente disposición trasladarase á Axencia Española de Protección de Datos, conforme ao que dispón no artigo 39.2 a) da Lei orgánica 15/1999, do 13 de decembro, solicitando que se proceda á inscrición da creación deste ficheiro no Rexistro Xeneral de Protección de Datos desa axencia, una vez efectuada a publicación á que se refire o apartado anterior. NOME DO FICHEIRO: “Axentes de promoción económica” a) Finalidade e usos previstos do ficheiro: Xestionar os datos dos axentes de promoción económica que prestan servizo no Concello de Noia, co fin de poder ser identificables polos usuarios aos que dirixen as súas accións. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Axentes de emprego contratados polo Concello. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a traballador/a, tanto en soporte papel como informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, email). e) Cesións de datos de carácter persoal e transferencias de datos a países terceiros: Os datos de carácter persoal contidos neste ficheiro serán cedidos á Consellería de Traballo e Benestar e aos organismos dependentes con competencias en materia de emprego e do fomento do espíritu emprendedor, formación e información empresarial, na actualidade C. E. E. I. Galicia S. A. (BIC Galicia), IGAPE e Consellería de Traballo. Así mesmo, poderán transferirse a outras administracións públicas cando sexa óbice para as materias da súa competencia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de Alcalde do Concello de Noia, como responsable superior de todo o persoal e impulsor de todos os servizos administrativos; dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter básico. NOME DO FICHEIRO: “Participantes en accións de promoción de emprego” a) Finalidade e usos previstos do ficheiro: Xestionar os datos das persoas asesoradas ou participantes en actividades de formación e apoio a emprendedores, empresarios e persoas en busca de emprego. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Emprendedores, empresarios, persoas en busca de emprego, ou que queiran participar en actividades de formación. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a persoa asesorada ou participante en actividades, tanto en soporte papel coma informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, fax e email); datos do proxecto de creación de empresa (Nome do proxecto, tipo, descrición, estado, data de inicio e fin). e) Cesións de datos de carácter persoal e transferencias de datos a países terceiros: Os datos de carácter persoal contidos neste ficheiro serán cedidos á Consellería de Traballo e Benestar e aos organismos dependentes con competencias en materia de emprego e do fomento do espíritu emprendedor, formación e información empresarial, na actualidade C. E. E. I. Galicia S. A. (BIC Galicia), IGAPE e Consellería de Traballo. Así mesmo, poderán transferirse a outras administracións públicas cando sexa óbice para as materias da súa competencia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de Alcaldía do Concello de Noia, como responsable superior de todo o persoal e impulsor de tódolos servizos administrativos; dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter básico. Noia, 26 de xuño de 2012. O alcalde. Ante min. O secretario Asdo. Rafael García Guerrero. Ado. Santiago González Prado